Jarara

Jarara, Bothrops alternatus térã Bothrops diporus. Guaraníme heta héra, oje'e chupe mbói kurusu, mbói akã kurusu térã kyryryo. Ipuku amo 1 métro rasami rupi. Jarara kuña ipukuve umi máchogui.http://www.faunaparaguay.com/bothropsdiporus.htmla 

Iñakã yképe ojovái, hesa ha itĩ pa’ũme, oguereko mokõi kuara'i. Upe rupi oñandu, ku ohetũrõguáicha, ag̃uíramo chugui hembi'u, oimeraẽ mba’e oikovéva ha huguy rakúva. Mbói oĩ haguéicha niko huguy ro'ysã, ndaha'éi ñandéicha. Upévare, ro'y jave imbegue ha ára hakúpe ipya'e.

Jarara oiko yvýre, ndojupíri yvyráre. Nañanderekái ñandesu'u hag̃ua. Ñandesu'u ñañepysãngárõ térã ñapyrũrõ hese. Ipochýrõ, ikatu ñandesu'u jeyjey.

Jarara rendy ikatu ñandejuka nañañepohanói pya'érõ. Péicharõ jepe, ndahetái oĩ omanóva. Nañandejukáirõ, ñanderejavai, ikatu japyta jahechaporã'ỹre.Gatti, Carlos. 1985. Enciclopedia Guarani - Castellano de Ciencias Naturales y Conocimientos Paraguayos. Arte Nuevo Editores. Asunción

Jarara imitãme huguái apy morotĩ. Hembi'u apytépe oĩ anguja ha guyra hamba'e, tymba'i huguy rakúva guive. Jarara oĩ umi mbói karaiñe'ẽme oje'éva ovovivíparo, hupi'a ojávo isy retepýpe ho'a térã isy ombo'ávo hupi'a oja. Amo 20 rupi imembykuaa. 

Mandu'apy

Ñemohenda:Mbói